L 205/14 Den Europæiske Unions Tidende 12.7.2014 DEN EUROPÆISKE CENTRALBANKS FORORDNING (EU) Nr. 756/2014 af 8. juli 2014 om ændring af forordning (EU) nr. 1072/2013 (ECB/2013/34) vedrørende statistik over de mone- tære finansielle institutioners rentesatser (ECB/2014/30) STYRELSESRÅDET FOR DEN EUROPÆISKE CENTRALBANK HAR — under henvisning til statutten for Det Europæiske System af Centralbanker og Den Europæiske Centralbank, særlig arti- kel 5, under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information ()), særlig artikel 5, stk. 1, og artikel 6, stk. 4, og ud fra følgende betragtninger: (1) — Den Europæiske Centralbanks forordning (EU) nr. 1072/2013 (ECB/2013/34) (?) trådte i kraft den 27. november 2013 og finder anvendelse på indberetningen af data vedrørende de monetære finansielle institutioners rentesatser fra den 1. januar 2015. (2) I medfør af forordning (EU) nr. 1072/2013 (ECB/2013/34) kræves det, at data vedrørende nye mængder af genforhandlede lån indberettes særskilt; sideløbende hermed kræves det i medfør del 13, afsnit 4, i bilag II til retningslinje ECB/2014/15 (?) endvidere, at der tilvejebringes data vedrørende rentesatserne for genforhandlede lån. (3) — Det er nødvendigt at tilpasse anvendelsesområdet for genforhandlede lån i forordning (EU) nr. 1072/2013 (ECB/2013/34) til retningslinje ECB/2014/15 for at sikre en passende registrering af de genforhandlinger af lån, der finder sted inden for den indberetningsperiode, i løbet af hvilken lånet blev ydet, samt den nøjagtige indberet- ning af nye mængder af genforhandlede lån, for så vidt angår lån, der endnu ikke er trukket fuldt ud, dvs. lån i trancher — VEDTAGET DENNE FORORDNING: Artikel 1 Ændring I del 2, afsnit VI, i bilag I til forordning (EU) nr. 1072/2013 (ECB/2013/34), affattes nr. 22 således: »22. For den separate rapportering af nye mængder af genforhandlede lån til husholdninger og ikke-finansielle selskaber i MFI-rentestatistikken, omfatter genforhandlede lån alle udlån til nye forretninger, bortset fra revolve- rende lån og overtræk og gæld på kreditkort, der allerede er blevet ydet men endnu ikke tilbagebetalt på genfor- handlingstidspunktet.« Artikel 2 Afsluttende bestemmelser Denne forordning træder i kraft på tyvendedagen efter dens offentliggørelse i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne i henhold til traktaterne. Udfærdiget i Frankfurt am Main, den 8. juli 2014. For ECB's Styrelsesråd Mario DRAGHI Formand for ECB () EFTL 318 af 27.11.1998, s. 8. (?) Den Europæiske Centralbanks forordning (EU) nr. 1072/2013 af 24. september 2013 vedrørende statistik over de monetære finansielle institutioners rentesatser (ECB/2013/34) (EUT L 297 af 7.11.2013, s. 51). (') Retningslinje ECB/2014/15 af 4. april 2014 om monetær og finansiel statistik (vedtaget den 4. april 2014 og tilgængelig på ECB's websted www.ecb.europa.eu). Endnu ikke offentliggjort i EU-Tidende.